b'\n_START_ARTICLE_\nColigny\n_START_SECTION_\nGeografija\n_START_PARAGRAPH_\nKraj se nahaja v pokrajini Bresse 22 km severno od Bourga v bli\xc5\xbeini meje z departmajem Jura.\n_START_SECTION_\nAdministracija\n_START_PARAGRAPH_\nColigny je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Beaupont, B\xc3\xa9ny, Domsure, Marboz, Pirajoux, Salavre, Verjon in Villemotier s 5.994 prebivalci._NEWLINE_Kanton je sestavni del okro\xc5\xbeja Bourg-en-Bresse.\n_START_SECTION_\nZgodovina\n_START_PARAGRAPH_\nKraj je znan po lunisolarnem koledarju, odkritim konec 19. stoletja skupaj z bronastim kipom, imenovanim Dieu de Cologny (bog iz Colognyja). Koledar iz Colignyja, datiran v konec 1. stoletja, je bil klju\xc4\x8den podatek za razumevanje poznavanja astronomije med Galci. Med drugim je dopolnil pomembne informacije o galskem jeziku (npr. imena mesecev). Napisan je v latinici in predstavlja petletni cikel sestavljen iz treh let po 12 lunarnih mesecev in dveh let po 13 lunarnih mesecev._NEWLINE_Lokalno gospostvo je v 9. stoletju osnoval Manass\xc3\xa8s I., iz katerega je iz\xc5\xa1la po njem imenovana plemi\xc5\xa1ka dru\xc5\xbeina de Coligny.'